ועדת העבודה, הרווחה והבריאות, כנסת 18, פרוטוקול מספר 641, 2012-02-13 10:30

חיים כץ: בוקר טוב.

חיים כץ: היום יום שני בשבוע, כ' בשבט, 13 בפברואר 2012, ואני מתכבד לפתוח את ישיבת ועדת העבודה, הרווחה והבריאות.

חיים כץ: הנושא במסגרת יום מרכז השלטון המקומי בכנסת – פעילות הרשויות המקומיות לצמצום הפערים בבריאות.

חיים כץ: לפני שנה בערך, ב-27 בפברואר 2010, לאור פנייתה של גבי בר-זכאי, ממלאת מקום ראש עיריית מעלה אדומים - -

בני כשריאל: וממונה על תיק הבריאות - - - יושבת ראש איגוד ערים לאיכות הסביבה.

חיים כץ: אנחנו הקדשנו יום אחד שיש לנו לפעילות ועשינו פה כנס מכובד.

חיים כץ: אני אפתח במה שאני אמרתי בכנס: "ועדת העבודה, הרווחה והבריאות מברכת את רשת ערים בריאות במלאת 20 שנה להיווסדה ומודה לרשויות המקומיות ולראשיהן על פעילות מבורכת רבת שנים לקידום בריאות התושבים".

חיים כץ: "הוועדה קוראת לרשויות מקומיות נוספות להצטרף לרשת ולבחון את ההשלכות הבריאותיות לרווחת האדם והסביבה על החלטותיהן".

חיים כץ: "הוועדה קוראת לראשי רשויות מקומיות, לארגוני סביבה, רווחה ובריאות לפעול במשותף עם משרדי ממשלה, קרי: אוצר, בריאות, הגנת הסביבה, הפנים, הרווחה וחינוך, לצמצום הפערים בבריאות הציבור" "הוועדה מבקשת מרשת ערים בריאות לדווח לה אחת לשנה לקראת יום הבריאות העולמי על פעילות הרשת ועל התקדמות ביישום החלטות הוועדה".

חיים כץ: מאחר שביקשנו לפני שנה בערך – עוד שבועיים זה יהיה שנה, לפי הקלנדרי - -

גבי בר זכאי: שנתיים.

חיים כץ: נכון.

חיים כץ: זה יהיה כבר שנתיים.

חיים כץ: זאת אומרת שנה שעברה, זייפנו.

גבי בר זכאי: לא זייפנו, העברנו דוח.

חיים כץ: אז עכשיו אנחנו עושים את זה על חי.

חיים כץ: כשאני מסתכל על מה שהעבירו לי מהשלטון המקומי כתוב לי שקודם כול ד"ר מילכה דונחין, יושבת ראש רשת ערים בריאות, תראה מצגת, ואחרי זה חברי בני כשריאל ידבר.

חיים כץ: מנכ"ל משרד הבריאות יסכם בסוף.

בני כשריאל: המנכ"ל יותר חשוב.

בני כשריאל: אנחנו צריכים אותו, הוא לא צריך אותנו.

חיים כץ: הגענו כאן לדיון בוועדה, לא לדיון בעירייה.

חיים כץ: אתה יכול לנהל את הישיבה.

חיים כץ: אתה גם תתמודד, וגם תיבחר, כמו שאני מכיר אותך.

חיים כץ: אתה יכול להיות פה יושב ראש.

חיים כץ: יש לך יכולות.

בני כשריאל: חשבתי שאתה אוהב אותי.

אריה אלדד: הפריימריס בקדימה, לא בליכוד.

חיים כץ: הגברת ד"ר מילכה דונחין, בבקשה.

חיים כץ: תני לנו הצגת נתונים, בבקשה.

מילכה דונחין: אני רציתי להציג פה דוגמות על קצה המזלג מתוך ידיעה שאנחנו ברשויות המקומיות שחברות ברשת ערים בריאות פועלות לצמצום פערים, ולכן קודם צריך לאתר אותם.

מילכה דונחין: התפיסה שאנחנו מדברים עליה בערים הבריאות היא מאוד הוליסטית.

מילכה דונחין: אם אנחנו רוצים להשפיע על הבריאות אנחנו צריכים לפעול דרך כל המעגלים שאתם רואים כאן.

מילכה דונחין: גיל, מין ותורשה אנחנו לא יכולים לשנות, אבל אנחנו רוצים לפעול באותם מעגלים שכן אפשר לשנות, כמו אורחות חיים, כמו יחסי אנשים בין אנשים בקהילה, כמו חינוך, השכלה, שעות פנאי, תעסוקה.

מילכה דונחין: אתם רואים שגם הסביבה הבנויה משפיעה על אורחות החיים ועל הבריאות, וכמובן, גם הסביבה הטבעית, וכמו שאתם רואים כל זה נכנס תחת המסגרת - -

חיים כץ: למי אתם מציגים את המצגת הזאת?

מילכה דונחין: את המצגת הזאת אנחנו מציגים בכל מקום, בכל עיר - -

חיים כץ: למה אתם עושים אותה באנגלית ולא בעברית?

מילכה דונחין: אני מתרגמת את זה און-ליין.

חיים כץ: אבל למה את צריכה לתרגם אם את יכולה לכתוב בעברית?

חיים כץ: נכון.

חיים כץ: זה לקוח מתוך מודל שפורסם בז'ורנל רפואי.

חיים כץ: בסדר, אבל במצגת על שקפים אפשר לכתוב בעברית.

חיים כץ: No problem, מבטיחה - -

חיים כץ: אם היית אומרת שאת עושה את זה בחו"ל זה משהו אחד, אבל אם את עושה את זה בארץ תכתבי בעברית.

מילכה דונחין: מבטיחה לפעם הבאה.

מילכה דונחין: כמו שאמרתי קודם אני מציגה פה דוגמות על קצה המזלג של פערים שאנחנו חושפים כאשר אנחנו עושים פרופיל בריאות.

מילכה דונחין: פרופיל בריאות הוא תהליך מאוד מורכב שכולל המון איסוף מידע, כולל סקר תושבים מדגמי.

מילכה דונחין: אנחנו מדברים על סקר של בני 22 ומעלה.

מילכה דונחין: מה שאתם רואים כאן זה פערים שקשורים בהשכלה.

מילכה דונחין: אנחנו רואים שלגבי גברים מספיק 12 שנות לימוד כדי להיות במעגל העבודה; הנשים צריכות קצת יותר שנות לימוד כדי להיות במעגל העבודה, ואתם רואים פה גם את הפערים בין גברים לבין נשים וגם בין השכלה לבין תעסוקה.

מילכה דונחין: אנחנו שואלים את האנשים, איך הם מעריכים את מצב הבריאות שלהם, ואנחנו יודעים שיש לזה קשר לגיל, ולכן כל עמודה היא בצבע אחר: הצעירים הם בצבע תכלת, גיל הביניים – בצבע חום, והמבוגרים, בני 65 הם בירוק.

מילכה דונחין: אתם רואים שיש הבדל בין קבוצות אוכלוסייה.

מילכה דונחין: זה לקוח מאחת הערים שבדקנו.

מילכה דונחין: העולים לפני 1990, העולים מ-1990 ואילך לעומת ילידי הארץ.

מילכה דונחין: אפשר לראות שהצעירים מרגישים טוב בכל הקבוצות.

מילכה דונחין: אבל אם נסתכל על העמודות החומות, שזה גיל מאוד תחום משני הצדדים, אפשר לראות שהעולים הוותיקים מלפני 1990 מרגישים פחות טוב.

מילכה דונחין: זה אומר שהרשות המקומית צריכה לקחת את זה בחשבון ולהתייחס לזה.

משה (מוץ) מטלון: ניתחתם את הסיבות?

מילכה דונחין: הסיבות קשורות בעיקר בהשכלה ובתעסוקה.

חיים כץ: זאת אומרת ילידי הארץ מרגישים טוב לאורך כל חייהם.

מילכה דונחין: נכון.

מילכה דונחין: יש להם עדיפות לאורך כל הקו בכל רשות שאנחנו בודקים.

חיים כץ: עד שהם עוצמים עיניים הם מרגישים טוב.

חיים כץ: תוחלת החיים לגברים זה גיל 80, אז עד גיל 79 הם מרגישים טוב.

חיים כץ: אתם הנשים בטח עושות לנו את זה שנרגיש טוב כל החיים.

חיים כץ: לעומת זה אני יכולה להגיד שתוחלת החיים של הנשים היא יותר גבוהה, אבל בארץ, יחסית לגברים, היא לא מספיק גבוהה.

חיים כץ: כנראה, הגברים עושים משהו לנשים בקטע הזה או הנשים בארץ מיוחדות.

חיים כץ: אנחנו גם שואלים על בדידות, ושוב אני אומרת – אני מראה כאן על קצה המזלג.

חיים כץ: אתם יכולים לראות שהבלוק השמאלי זה אנשים צעירים מתחת ל-50, ובבלוק הימני – אנשים בני 50 ומעלה.

חיים כץ: אפשר לראות ששיעור הסובלים מבדידות עולה עם הגיל, אבל שוב – ילידי הארץ מרגישים פחות בדידות מאשר יתר הקבוצות.

חיים כץ: אתם רואים שאם משווים את זה לממוצע הארצי אז הקבוצות האחרות דומות לממוצע הארצי.

חיים כץ: שיעור המעשנים – רוב הפרמטרים קשורים עם השכלה וכאן רואים את זה מאוד בולט.

חיים כץ: אנחנו רואים שההשכלה משפיעה על הרגלי העישון: ככל שההשכלה עולה שיעור המעשנים יורד.

חיים כץ: אגב, זה נכון גם עם פעילות גופנית – ככל שההשכלה עולה, בכיוון ההפוך יש יותר פעילות גופנית.

חיים כץ: שיעור המבצעים פעילות גופנית שלוש פעמים ומעלה: אתם יכולים לראות בעיר שאני מציגה כאן – העיר מסומנת בכחול והנתון הישראלי בחום – בגיל הצעיר הם מספיק פעילים, ואחר כך הפעילות קטנה יחסית לממוצע הארצי.

חיים כץ: אבל ראינו שהעולים מ-1990 ואילך הם גם פחות מודעים לקשר בין פעילות לבין בריאות וגם רק 19% מהם מבצעים פעילות גופנית.

חיים כץ: זאת אומרת אם אנחנו רוצים לשפר את אורחות החיים אנחנו צריכים להתמקד באוכלוסייה הזאת.

חיים כץ: עודף משקל ומשקל יתר זה להיט היום.

חיים כץ: אנחנו כולנו מדברים על מגפת ההשמנה.

חיים כץ: זאת השוואה בין אזורים באחת הערים שבדקנו, ואתם יכולים לראות שיש הבדלים בין אזורים.

חיים כץ: אתם יכולים לראות שאחוז השמנים, זאת אומרת מסת גוף של 30 ומעלה הוא יחסית גבוה בחלק מהשכונות האלה, והוא מגיע ל-14%, שזה גבוה מאוד.

משה (מוץ) מטלון: זה שייך למצב סוציו-אקונומי, נכון?

מילכה דונחין: נכון.

מילכה דונחין: השכלה, מצב סוציו-אקונומי ותעסוקה הם גורמים שמשפיעים על הבריאות חזק מאוד.

משה (מוץ) מטלון: בנושא השמנה.

מילכה דונחין: גם בהשמנה.

מילכה דונחין: על כל הפרמטרים.

מילכה דונחין: שאלנו גם באיזו מידה אנשים מרגישים בטוח בדירה או ללכת בשכונה, ואתם יכולים לראות שיש שכונות שפחות בטוח שם.

מילכה דונחין: אתם יכולים לראות שבאזור 2 ובאזור 5 יש פחות תחושת ביטחון, וצריך לקחת את זה בחשבון.

מילכה דונחין: בעצם זה איתות לעירייה להתמקד בשכונות האלה.

מילכה דונחין: אנחנו גם שואלים, לפי רשימה שלמה של בעיות, האם מהווה בעיה.

מילכה דונחין: אתם יכולים לראות שבאזור אחד שמסומן פה בכחול יש בעיה בכל הנושאים שעלו, למעט הבעיה של צואת כלבים, שהיא בעיה של עשירים, והיא שייכת לשכונה אחרת.

מילכה דונחין: לסיכום, המידע שאנחנו אוספים מוצג לראש העיר בכל עיר שאנחנו עושים את הפרופיל הזה וכן מוצג לראשי אגפים.

מילכה דונחין: זה משמש בסיס מידע גם להתערבות בטווח הקצר, כיוון שאפשר לראות מיד אלו דברים חשוב לבצע, וזה גם משמש בסיס מידע לתכנון ארוך טווח לפיתוח הבריאות והקיימות ולצמצום הפערים.

מילכה דונחין: תודה.

חיים כץ: תודה.

חיים כץ: אחרי ששמענו את כל הנתונים: בני כשריאל, אתה יושב ראש ועדת הבריאות במרכז השלטון המקומי וראש עיריית מעלה אדומים.

חיים כץ: אתה תספר לנו אחרי שראינו את כל הנתונים, האם אכן הצטרפו ערים חדשות מאז הדיון שהיה בכנסת לפני שנתיים, ובכלל מה שיש לך להגיד.

בני כשריאל: אני אגיד לגבי הערים החדשות לרשת.

בני כשריאל: הם רשת, ואנחנו מרכז השלטון המקומי.

חיים כץ: אז גבי תגיד אחר כך.

חיים כץ: בסדר, אני לא הולך לתקוע מחלוקות בין ראש העיר לבין ממלאת מקומו.

בני כשריאל: גבי ואני צועדים כבר למעלה מ-20 שנה ביחד ונמשיך גם.

רחל אדטו: במסגרת הפעילות הגופנית אתם צועדים ביחד, אני מבינה.

בני כשריאל: תודה, אדוני היושב ראש, שאתה מקיים את הישיבה הזאת.

בני כשריאל: היום זה יום חג של מרכז השלטון המקומי.

משה (מוץ) מטלון: יש פה נציגות מאוד יפה לעיר הרצליה.

משה (מוץ) מטלון: נמצאת פה כלת פרס ישראל.

בני כשריאל: בשם מרכז השלטון המקומי אני רוצה להודות לך ולברך גם על פעילותך למען השלטון המקומי.

בני כשריאל: תמיד עמדת לצדנו, ועל כך הברכה וגם לחברי הוועדה.

בני כשריאל: תודה שנייה מגיעה למנכ"ל משרד הבריאות ולסגן השר העומד בראשה.

בני כשריאל: יש שיתוף פעולה הדוק ופורה בינינו לבין משרד הבריאות.

בני כשריאל: כשיש לנו עניינים אנחנו מעלים את זה – בחלק אנחנו מקבלים תשובות חיוביות ובחלק אחר בודקים.

בני כשריאל: אבל בסך הכול הפעילות ההדוקה נמצאת.

בני כשריאל: כאן גם מגיעה תודה לממונה מטעם מרכז השלטון המקומי, רות דיין.

בני כשריאל: היא אשת המקצוע שלנו שנמצאת בקשר עם כל הגורמים, מתקשרת ומגשרת בין כל הגורמים.

בני כשריאל: על כך מגיעה לה הערכה על כל הפעילות שהיא עושה.

בני כשריאל: ברור שכל ראש עיר צריך קהילה בריאה.

בני כשריאל: המובן של "קהילה בריאה" הוא מובן מאוד כולל שבו הרשות המקומית גם צריכה לתת את השירותים הטובים לתושביה ברווחה, באיכות חיים ובבריאות קהילתית, וכמובן, אנחנו ראינו כאן גם מהמצגת של גברת ד"ר דונחין שצריכים גם לערב את הקהילה בנושא הזה.

בני כשריאל: לא רק הרשות המקומית צריכה לתת את השירותים – בלי מעורבות קהילתית לא נגיע להישגים.

בני כשריאל: הנושא מתחיל בכל פונקציה של החיים: בבתי הספר ובגני הילדים, דרך מקדמי הבריאות העירוניים שעליהם גם דיברנו עם מנכ"ל משרד הבריאות וגם ניגע בזה, וכן בנושאים אחרים של פעולות הרווחה לתושבים – הפעילות הבלתי פורמלית לבני הנוער, לילדים ולתושבים בכלל.

בני כשריאל: כלומר צריכים להביא גם פעילות מונעת על-ידי הדרכה והעצמת הקהילה וגם פעילות טיפולית במקרה שיש לנו מפגע כזה או אחר.

בני כשריאל: נושאים של אלימות זה גם חלק מקהילה בריאה, אז צריך לטפל בזה ברגע שמתגלה אלימות, אבל גם אפשר למנוע אותה על-ידי פעילות בחינוך, בבתי הספר, ובמתנ"סים האחרים ובאכיפה של המשטרה והרשות המקומית.

בני כשריאל: דוגמות אחרות: למשל, יש הנושא של לישמניה שגם שם צריכים פעילות מונעת, הסברה לתושבים וגם פעילות טיפולית, ואנחנו עושים את זה יחד עם משרד הבריאות.

רחל אדטו: - - - במעלה אדומים?

בני כשריאל: לא רק אצלנו, גם בירושלים ובכל האזור.

בני כשריאל: גם בנושא הבנייה אנחנו צריכים ללכת בכיוון בנייה ירוקה בבתי הספר.

בני כשריאל: לצערי, אין הרשות הממשלתית מסייעת לנו במימון הבנייה הירוקה, לפחות במוסדות הציבור.

בני כשריאל: למשל אם אני מקבל תקציב לבניית בית ספר של משרד החינוך הבנייה הירוקה זה תוספת עלות לא קטנה, ואין השתתפות בנושא הזה עדיין.

בני כשריאל: אנחנו מטפלים בזה מול משרד החינוך, אבל דווקא כאן היושב ראש יכול לדרוש מהמשרד להגנת הסביבה שבו יש להם בנק גדול של תקציב מהיטלי ההטמנה שמסייעים לרשויות המקומיות להיכנס לפרויקטים של הפרדה ומיון, למחזור וכדומה.

בני כשריאל: אבל גם בבנייה ירוקה בבתי הספר, המשרד להגנת הסביבה יכול להשלים את המימון של משרד החינוך בבניית גנים ובתי ספר.

משה (מוץ) מטלון: הפערים גדולים?

בני כשריאל: כן.

בני כשריאל: פערים של מאות אלפי שקלים לכל בית ספר.

בני כשריאל: כדי לקדם את נושא הקהילות אנחנו, כמובן, חייבים גם מקדמי בריאות קהילתיים.

בני כשריאל: במעלה אדומים יש מקדם בריאות, אבל יש ראשי רשויות מקומיות שאין להם, וכאן צריכים להיכנס.

בני כשריאל: אבל כאן אנחנו נכנסים לבעיה מסוימת.

בני כשריאל: היושב ראש בטח מכיר את זה מפעילותו לא רק בנושא, אלא גם בנושא של עובדים וכדומה.

בני כשריאל: לחלוקת המימון למקדם בריאות והפעילות שלו משרד הבריאות דורש השתתפות במימון מצד הרשויות המקומיות.

בני כשריאל: ואז נוצרת בעיה של אפליה.

בני כשריאל: רשויות מקומיות חזקות כלכלית, ויש להן – אגב, הבעיה הזאת היא לא רק כאן, היא גם ברווחה – לעובד סוציאלי צריך לשלם 30%, אז בתקנים שיש למשרדים ממשלתיים, כולל למשרד הבריאות, נדרשת הרשות המקומית למימון של 30%.

בני כשריאל: נכון?

ד"ר יחיאל שבי: 25%, ו-75% של הממשלה.

בני כשריאל: 30% שלנו, 30% קופת חולים - -

חיים כץ: מתקנים אותך – 25%, לא 30%.

בני כשריאל: לא, המצ'ינג כאן ממשרד הבריאות הוא 30%, לא 25%.

בני כשריאל: אולי לעובדים הסוציאליים זה 25%.

בני כשריאל: רשות שהיא חלשה מבחינה תקציבית ונשענת על מענקי האיזון של משרד הפנים לא תמיד יכולה להרשות לעצמה כשיש לה כל כך הרבה צרכים, והיא נמצאת בגירעונות והלוואות מבנקים – היא לא יכולה להרשות לעצמה את הלוקסוס הזה של מקדמי בריאות שהוא מאוד נחוץ, הוא לא לוקסוס.

בני כשריאל: אז נוצר מצב שרשויות מקומיות חזקות מבחינה כלכלית מקבלות את התקנים האלה.

בני כשריאל: אלו החזקות הן לרוב במרכז הארץ, ומקבלות את התקנים האלה, ורשויות חלשות לא יכולות לקבל.

בני כשריאל: כך זה גם בשפ"י – השירות הפסיכולוגי וכך גם בשירותי הרווחה ובעוד כמה מקומות אחרים.

בני כשריאל: יושב ראש הוועדה שמודע לנושאים האלה, ויש לו גם הזדהות עם רשויות חלשות ומעוניין לחזק אותן – צריך לשים את זה על השולחן ולעשות מדרג מסוים.

בני כשריאל: לא רק כאן, אלא גם במקומות אחרים.

בני כשריאל: תוכניות ההתערבות שלנו למניעה הן מאוד חשובות גם בבתי הספר.

בני כשריאל: למשל, בנושא של האחיות.

בני כשריאל: הנושא הזה עדיין לא סגור.

בני כשריאל: אין אחיות בכל בית ספר, זה נושא שמשרד הבריאות מטפל בו, אבל עדיין אין תשובה, ואנחנו כבר עברנו את המחצית הראשונה של הלימודים.

בני כשריאל: סיימנו את הסמסטר הראשון בבתי הספר, והאחות היא לא רק כדי לטפל, לשים תחבושת או אגד על הפצע שנפער או לטפל במישהו שנפל, אלא גם פה יש פעילות מניעה: החל מהיגיינה אישית של הילדים, טיפול בהשמנה, הרצאות וכדומה, דיאטה – כל הדברים האלה, אם יש אחות בבית ספר היא יכולה לרכז את זה ולהפעיל גם את שאר צוות המורים בבית הספר.

בני כשריאל: אנחנו עדים להשמנה בבתי הספר.

בני כשריאל: הרי רוב הילדים שלנו יושבים כל הזמן מול המחשב, ובאצבע אחת מפעילים את הכול.

בני כשריאל: הם כבר לא צריכים להתאמץ ולעשות חשבון עם היד, אלא הכול באצבע.

בני כשריאל: אתה רוצה, אתה אפילו לא צריך לדפדף באנציקלופדיה.

בני כשריאל: אתה לוחץ גוגל, ורואה את פירוש המילה שאתה צריך.

בני כשריאל: לכן יש בעיה של השמנה בבתי הספר, וצריכים לטפל בזה.

בני כשריאל: אחד הדברים שפנינו לגביהם במשרד הבריאות זה בנושא מחזור מי ביוב, אישור להשקיה.

בני כשריאל: אנחנו גם כן מטפלים בנושא הזה עדיין לא כל כך בהצלחה, אבל גם למחזור מי הביוב יש השפעה על קהילה בריאה.

בני כשריאל: מה זה מחזור מי ביוב?

בני כשריאל: יותר שטחים ירוקים.

בני כשריאל: במי הביוב האלה אנחנו יכולים לבנות פרקים, גנים ציבוריים, איי תנועה, פרקים חיצוניים של ייעור וכדומה.

בני כשריאל: אם לא נמחזר את מי הביוב לא נוכל לעשות את זה – אנחנו נלך למדבור היישובים שלנו, כי תמיד כשיש בעיה קטנה של מים, דבר ראשון שדורשים מאתנו זה להפסיק את ההשקיה.

בני כשריאל: לכן אנחנו רואים במקום דשא, שטח צהוב - -

חיים כץ: לא, במקום דשא, דשא סינתטי.

בני כשריאל: אבל אין לי עצים סינתטיים.

בני כשריאל: העצים חשובים, ההצללה חשובה – בכלל, כל הנוגע בזה.

בני כשריאל: גם כאן ברגע שאנחנו מקבלים את הסיוע אנחנו גם יכולים לחנך את הילדים שלנו לשמור ולהגן על הסביבה.

בני כשריאל: האלימות היא לא רק בין הילדים.

בני כשריאל: לפחות במעלה אדומים אנחנו רואים הרבה גרפיטי, הרבה ספסלים שבורים, מתקני משחקים מנותצים.

בני כשריאל: הטיפול המונע בדברים האלה והאכיפה זה דבר חשוב, וזה חלק מהנושא של בריאות.

בני כשריאל: אני לא רוצה לקחת את כל הדברים מגבי, אני רוצה להעביר לה את זה.

בני כשריאל: בכל מקרה, תודה.

חיים כץ: אוקיי.

חיים כץ: בשביל לשמור על דו-קיום ושלום, גברת גבי בר-זכאי.

גבי בר זכאי: הוא יושב ראש הוועדה.

חיים כץ: הוא יושב ראש הוועדה, אבל בטח הכנסת אותו.

גבי בר זכאי: לא אני, הוא בזכות עצמו.

חיים כץ: כן, אבל את המלצת לו.

קריאה: נבחר על-ידי הנהלת מרכז השלטון המקומי.

חיים כץ: אבל היא המליצה.

חיים כץ: תנו לפרגן קצת.

גבי בר זכאי: תודה.

גבי בר זכאי: בעקבות הכנס הקודם שהיה לפני שנתיים התחייבנו שאנחנו נדווח לוועדת הבריאות בכנסת על ההתקדמות של הפעילות של רשת הערים הבריאות - -

חיים כץ: הזמן רץ מהר, היה נדמה לי שזה היה אתמול, אז אמרתי במקום אתמול, לפני שנה, ואת אומרת לי, איזה שנה, זה כבר שנתיים.

גבי בר זכאי: נכון.

גבי בר זכאי: הרשויות המקומיות החברות ברשת הערים הבריאות עוסקות ולוקחות אחריות על נושא של קידום בריאות התושבים ופועלות בעיקר לצמצום פערים בתוך הרשות המקומית.

גבי בר זכאי: רשת ערים בריאות מובילה את המדיניות בקרב הרשויות שחברות ברשת, והיא כוללת בעיקר נושא של תכנון, מיפוי שמילכה דיברה עליו – פרופיל בריאות עירוני – על בניית תוכניות התערבות, וכמובן, בקרה והערכה של כל תוכנית ותוכנית שאנחנו מיישמים במסגרת הרשויות המקומיות.

גבי בר זכאי: עקרונות מדיניות "עיר בריאה" מועברות באמצעות הרשת לערים שחברות בה, ויש שיתוף פעולה מלא של משרדי הממשלה, כמובן, בראש ובראשונה, עם משרד הבריאות, אבל גם עם המשרד להגנת הסביבה ועם משרד הרווחה.

גבי בר זכאי: אנחנו עוסקים בעיקר בשלושה תחומים עיקריים: צמצום פערים, קידום בריאות ופיתוח בר-קיימא – אלה הן שלוש המשימות של הרשת להעביר במסגרת הערים החברות בה.

גבי בר זכאי: בשנה האחרונה הודק הקשר מאוד בין הרשת לבין משרד הבריאות; נקבעו גם עקרונות לאופן שיתוף הפעולה, ועל כך באמת אנחנו מודים למנכ"ל ד"ר רוני גמזו שהרים את הכפפה ונתן לזה תנופה אדירה.

גבי בר זכאי: יש שיתוף פעולה משולש גם של משרד הבריאות, המרכז לשלטון מקומי והרשת.

גבי בר זכאי: משרד הבריאות גם לקח על עצמו לממן עשרה מתאמי בריאות עירוניים בשלב הראשון של התהליך של שיתוף הפעולה כפיילוט.

גבי בר זכאי: כמובן, אנחנו מקווים שהדבר הזה יצמח ויעבור לשאר הרשויות, ועל כך באמת שוב, תודה והוקרה.

גבי בר זכאי: אנחנו נוכיח בזה שכאשר יש שיתוף פעולה והרשת מהווה פלטפורמה מהמשרד בפיזור הארצי שלה ליישום תוכניות לאומיות של משרד הבריאות לאורח חיים בריא ופעיל אנחנו נוכל לקיים את הדברים.

גבי בר זכאי: בנושא של צמצום פערים בתוך הרשויות עצמן בעקבות פרופילי בריאות שאנחנו עושים בכל רשות ורשות, ותכף אתה תשמע מה קורה ברשויות עצמן מבחינת הפרופיל, הכוונה לאתר את הפערים בין שכונה לשכונה בתחומים שונים ולתת כלים בידי מקבלי ההחלטות בתוך הרשות המקומית, איך לטפל בפערים האלה.

גבי בר זכאי: יש כמובן נושא של איגום משאבים בין השירותים השונים שפועלים יחד בתוך הרשות.

גבי בר זכאי: קיימת ועדת היגוי עירונית שמכילה את כל נותני השירותים, גם רווחה, גם חינוך, גם תרבות פנאי, גם בני נוער, גם קופות החולים – כולם יחד יושבים בוועדת ההיגוי ולאור פרופיל הבריאות קובעים את סדרי העדיפויות למתן מענה לתוצאות האלה.

גבי בר זכאי: הקיום של מתאם הבריאות העירוני וועדת ההיגוי העירונית בעצם יוצרת את המחויבות הפוליטית בתוך הרשות המקומית להוביל תהליכים לשינוי, וכמובן, גם הקצאת משאבים.

גבי בר זכאי: כמו שאמרתי, גם הרשות המקומית מקצה, גם מקבלים את התמיכה של משרד הבריאות, ובכך אנחנו הופכים פעילות סינרגטית כזאת להשפעה הרבה יותר גדולה ומשמעותית.

גבי בר זכאי: הפורום שקבעת בכנסת מוביל אותנו למספר דברים שאנחנו היינו רוצים להיעזר בכנסת כדי לקדם אותם.

גבי בר זכאי: אנחנו רוצים להביא גם הצעת החלטות לוועדה הזאת כפי שעשינו בפעם שעברה.

גבי בר זכאי: הצעת ההחלטה אומרת ככה - -

חיים כץ: יש לי.

חיים כץ: אז אתה תציג אותן אחר כך.

חיים כץ: זאת הפריבילגיה שלך.

חיים כץ: תודה רבה.

חיים כץ: תודה רבה.

חיים כץ: שמעתם – כבר העבירו לי את רשימת ההחלטות, את רשימת הדוברים, ולפי הסדר שביקשו ממני – עיריית חולון.

חיים כץ: בבקשה.

שלמה גיספן: שלום.

שלמה גיספן: שמי שלמה גיספן, אני ראש אגף רישוי עסקים ואיכות הסביבה בעיריית חולון ויחד איתי נמצאת גם רות יצקן, מתאמת הבריאות העירוני.

שלמה גיספן: במסגרת תפקידי אצלנו יש פטנט: לא - - - אבל זה הכול נוסף לתפקיד, אז לנו יש פתרון.

שלמה גיספן: במסגרת התפקיד שלי אני אחראי על התיאום של "עיר בריאה ומקיימת".

שלמה גיספן: אנחנו מבינים שהקשר בין בריאות לבין קיימות הוא דבר משולב, אי אפשר לנתק.

שלמה גיספן: לכן כדי לא ליצור שני זרמים יצרנו מעגל שמאחד בין השניים.

שלמה גיספן: ברור לנו שטיפול בפסולת מן הסתם עוזר לבריאות; כשאתה מדבר על זיהום אוויר מתחבורה או מתעשייה – מן הסתם יעזור לבריאות, התמודדות באנרגיות, התייעלות אנרגטית, אנרגיות חילופיות – כל הדברים האלה משולבים יחד.

שלמה גיספן: לכן גם הראייה היא די כוללת.

שלמה גיספן: אני היום עומד בראש צוות עירוני שהוא לא רק עירוני, אלא הוא גם חוץ עירוני עם גורמים שותפים, ואנחנו מתכוונים או עסוקים בהמשך, כי זה לא משהו חדש.

שלמה גיספן: העיר חולון זה כחמש שנים חברה ברשת.

שלמה גיספן: החברות ברשת בהחלט רק מינפה ונתנה לנו יותר עשייה, אבל פעולות נעשו גם אז.

שלמה גיספן: אנחנו זה כחמש שנים מתעסקים בפרויקטים מאוד ממוקדים גם במערכת החינוך הפורמלית, החל מגני הילדים וכלה בבתי הספר היסודיים, בעיקר בתחומים של השמנה, של פעילות בריאה לבני הנוער, אבל גם במסגרת הקהילתית – רשת המתנ"סים והמרכזים הקהילתיים ועוד ועוד.

שלמה גיספן: אנחנו סיימנו לפני מספר חודשים את הפרופיל העירוני.

שלמה גיספן: אני יכול להגיד שהפרופיל העירוני שהוצג על-ידי ד"ר מילכה דונחין לכל הנהלת העיר עשה לנו באז עירוני, ואמרנו, תעצרו, תעצרו.

שלמה גיספן: תוכניות שהיה עליהם כבר כסף – נעמדו.

שלמה גיספן: זאת אומרת הבנו שלא בהכרח מה שאנחנו שמים זה הכיוון הנכון.

שלמה גיספן: הבנו למשל, כאחת התובנות הגדולות, שהיום אנחנו צריכים להנגיש את הפעילות אל התושב ולא למשוך אותו אליי.

שלמה גיספן: כנראה, הבנו את הפערים שישנם בשכונות, הבנו את הפערים שישנם בחלקים השונים של העיר, ואנחנו בהחלט מאוד ממוקדים היום.

שלמה גיספן: יש צוות היגוי שבימים אלה עובד על העניין הזה כדי לעשות התאמה בין הפעילויות – ואני לא אפרט אותן, אלא אם יש בקשה, אז אני אוכל גם להיכנס לזה.

שלמה גיספן: אנחנו מנסים להתאים את הפעילויות לצרכים ולא להפך.

שלמה גיספן: לא לחנך את הציבור למה שאנחנו חושבים שזה נכון, אלא לנסות לצאת מתוך אותו פרופיל שהוא החלק המוביל.

שלמה גיספן: הוא עשה לנו בהחלט עצירה מאוד ממוקדת.

שלמה גיספן: אנחנו היום ממוקדים במתן פתרון.

שלמה גיספן: אנחנו כמעט הקמנו מוזיאון לאימון גופני, אבל הבנו שמוזיאון לאימון גופני לא יפתור את הבעיה של השכונות הבעייתיות שיש אצלנו.

שלמה גיספן: לכן כל כסף וכל תמיכה שתגיע אנחנו הולכים לשים בדיוק בשכונות ובמקומות האלה, כמו כמובן פרויקטים אחרים בתחומים של השמנה, בתחומים של עישון, במיקוד של אותה אוכלוסייה שזקוקה לעניין.

שלמה גיספן: זה היופי שבעניין – היכולת לקחת ממצא, ואגב, יש לנו גם ממצאים דומים בתחום הקיימות, ואת שניהם אנחנו משלבים ומנסים לראות איך בסופו של דבר אפשר להשקיע את הכספים במקומות הנכונים.

שלמה גיספן: זוהי פחות או יותר כל התפיסה.

שלמה גיספן: אין ספק שהרשת עזרה לנו מאוד.

חיים כץ: תודה רבה.

חיים כץ: עיריית חיפה, בבקשה.

גלית רנד: שמי ד"ר גלית רנד, אני ראש האגף לתכנון אסטרטגי ומחקר בעיריית חיפה.

גלית רנד: אצלנו זה יושב במקום קצת אחר.

גלית רנד: איתי יושבת גברת יולין גולדברג, מתאמת הבריאות העירונית.

גלית רנד: אנחנו יושבים בתוך תכנון אסטרטגי – יחידת מטה שעובדת מול כל אגפי העירייה.

גלית רנד: אנחנו חברים ברשת ערים בריאות מאמצע שנות ה-90.

גלית רנד: הפרופיל העירוני שנערך אצלנו נערך בפעם השנייה.

גלית רנד: אנחנו קיבלנו עכשיו את התוצאות מד"ר מילכה דונחין.

גלית רנד: עומדים לצאת בכנס מאוד גדול ב-1 במרס שבו אנחנו נציג את הממצאים.

גלית רנד: הם כבר הוצגו להנהלת העירייה.

גלית רנד: אני לא יכולה להגיד שעצרנו את התוכניות – לא הגענו לשם – אבל בהחלט אנחנו עכשיו צריכים לקחת בחשבון את הממצאים.

גלית רנד: יש הרבה דברים שאנחנו יודעים, קיבלנו חיזוקים; יש דברים שאנחנו בוחנים, ויש דברים שנבחן יותר לעומק לאור הממצאים.

גלית רנד: רצוי קודם כול להדגיש שיש אצלנו שותפות מאוד גדולה של הרבה מאוד גורמים עירוניים.

גלית רנד: יש מולי ההזמנה שבגב נמצאים כל הגורמים השותפים.

גלית רנד: במקום שבו אני יושבת בעירייה זה תענוג גדול לראות שעוד ועוד גורמים מצטרפים.

גלית רנד: זה כולל את המוסדות האקדמיים, הטכניון ואוניברסיטת חיפה.

גלית רנד: בתוך הטכניון – יותר מפקולטה אחת, ובתוך האוניברסיטה יותר מפקולטה אחת.

גלית רנד: כמובן, אנחנו בשותפות מלאה עם רשת ערים בריאות ועם משרד הבריאות.

גלית רנד: יש לנו מכללת מרכז רופין.

גלית רנד: כל המשרדים הממשלתיים שהוזכרו פלוס מרכזים רפואיים – רמב"ם, בני ציון וכרמל; כל הרשתות – ויצ"ו, נעמ"ת, אמונה, נאות מרגלית; מקומות עבודה גדולים בחיפה – אינטל, IBM; יש לנו שטראוס, שזה גורמים פרטיים נוספים; ההסתדרות החדשה וכמובן כל קופות החולים.

גלית רנד: אני מדברת על הכללית, על מכבי, על מאוחדת ועל לאומית.

גלית רנד: זאת אומרת שהצלחנו ליצור בסיס של שיתוף פעולה מאוד רחב מדיסציפלינות שונות.

גלית רנד: אני מאוד גאה בכותרת שמיקה אמרה השבוע במקומון שהצלחנו להכניס מודל אקדמי לשלטון המקומי.

גלית רנד: זאת ראייה מאוד נכונה – לא רק לשלוף תוכניות, אלא לבצע איזשהו סקר שיהווה תשתית להתערבות.

גלית רנד: היום בעירייה מבינים את זה יותר ויותר.

גלית רנד: הצלחנו לגייס את ראש העיר שלנו, שקשה להגיד שהוא מנהל אורח חיים בריא, אבל הוא מאוד רוצה.

גלית רנד: הוא התגייס ומוביל את התהליך אצלנו יחד עם מנכ"ל העירייה שדואג לתקצוב של התוכנית בתוכנית העבודה.

גלית רנד: אנחנו עמדנו על זה שלא רק נקבל את ברכת הדרך, אלא אנחנו רוצים תקציב, אנחנו רוצים שייכנס לתוכניות העבודה של כל האגפים.

גלית רנד: לכן מה שאנחנו עושים היום זה להביא לידיעה ולמעורבות של האגף לתפעול, של האגף להנדסה שעובד יחד עם הטכניון.

גלית רנד: כמובן, הנושא של חינוך, תרבות, רווחה וספורט – כל המנהלים שותפים בתוך העירייה, שזה לא פשוט.

גלית רנד: אולי זה נראה פשוט, אבל בעירייה של 5,000 עובדים קשה מאוד לגייס את כל הנוגעים בדבר לתוכנית של עיר פעילה ובריאה.

גלית רנד: זה גם לא כל כך ברור להם גם מה אנחנו עושים, אז אנחנו עובדים היום גם בצוותים עם יועצת אסטרטגית חיצונית נוסף לצוותי העבודה.

גלית רנד: כלומר צוותי העבודה יחד עם התוכניות עם המילים היפות אנחנו מכניסים לביצוע.

גלית רנד: כמו שכבר נאמר פה הבנו את האחריות של העירייה- -

חיים כץ: תתחילו לקצר כי עוד מעט זה ייגמר.

גלית רנד: אני יכולה לעצור פה.

גלית רנד: את העיקר אמרתי.

גלית רנד: ההתגייסות שלנו, הפרופיל כבר נאמר.

גלית רנד: מילכה הראתה את השקפים – יש לנו בהחלט הבדלים בין השכונות.

חיים כץ: תודה.

חיים כץ: עכשיו בקיצור, עיריית הרצליה.

יהונתן יסעור: בוקר טוב לכולם.

יהונתן יסעור: שמי יהונתן יסעור, סגן ממלא מקום ראש העירייה.

יהונתן יסעור: נמצאת איתי רות רזניק, חברת המועצה וכלת פרס ישראל, ועדי חמו, מתאם הפעולות של היחידה לבריאות.

יהונתן יסעור: כמו שכבר הציגו חבריי קודם, זה עניין של תפיסת עולם.

יהונתן יסעור: אנחנו כרשויות צריכים להוביל את העניין הזה, כמובן, בשותפות עם כל הגורמים הממשלתיים והאחראיים ולכנס גם את קופות החולים וגם את בתי החולים באותן ערים שיש אצלן בתי חולים ולהוביל את המהלך לאורח חיים בריא, וזה כולל הכול.

יהונתן יסעור: מה שמשרד החינוך לא מתקצב, בין היתר, בבניית בתי ספר ובשיפוצם, זה גם הנגשה.

יהונתן יסעור: הנגשת העיר והנגשת המרחב הציבורי גם לאנשים בעלי מוגבלויות זה גם כן חלק מאורח חיים בריא שכולנו צריכים להיות שווים במרחב הציבורי ולקבל את אותם אמצעים ולהגיע לכל מקום שאנחנו רוצים.

יהונתן יסעור: לפני כ-13 שנים רות רזניק הצטרפה למועצה, כמובן, יחד איתי, וזה היה הדגל שלה.

יהונתן יסעור: ראש העיר תמכה בעניין הזה.

יהונתן יסעור: כמו שנאמר קודם, כשראש העיר מגויס לעניין אז גם יש תקציבים, ויש משאבים.

יהונתן יסעור: רות תרחיב בעניין הזה, אבל אני רק רציתי לתת את הגושפנקה שאנחנו כהנהגת העיר רואים בעניין הזה משהו חיוני מאוד, ואני צריכים להוביל אותו.

יהונתן יסעור: בבקשה.

רות רזניק: בוקר טוב.

רות רזניק: רציתי לציין שעיריית הרצליה הקימה ועדת בריאות והחלטה לעסוק בנושא הבריאות עוד לפני שידענו על קיומה של רשת הבריאות הארצית, ואנחנו מאוד שמחנו להצטרף לרשת שמילכה דונחין עומדת בראשה שהנחתה אותנו, עזרה לנו וקידמה את הנושא בקנה מידה ארצי.

רות רזניק: אנחנו מההתחלה החלטנו ביוזמתי וביוזמת חברים רבים אחרים שצריכה לקום ועדת בריאות רחבה ככל האפשר המורכבת מחברי קופות החולים, מנציגי משרד הבריאות, כל בתי החולים האזוריים, כולל המדיקל סנטר הפרטי, וכמובן, כל גוף או ארגון שיש לו אינטרס בעניין וחברי מועצה ששולחים נציגים למקום וחברים מוועד ההורים המרכזי – רחב ככל האפשר מפני שכל החוכמה לא נמצאת רק אצל חברי מועצת העיר.

רות רזניק: הגענו למסקנה שזאת הדרך שזה פועל הכי טוב מפני שהתפלגנו להרבה תת-ועדות, ובתת-ועדות יכולנו ליישם כל מיני נושאים ספציפיים.

רות רזניק: אחד הדברים החשובים ביותר שעשינו בהתחלה היה מידעון לכלל הציבור על ה-facilities שיש בעיר בנושא בריאות.

רות רזניק: אנחנו לא עוסקים ברפואה, אבל הציבור חייב לדעת איפה יש קופות חולים, באיזה שעות הן פועלות וקווי החירום שעוזרים לכל התושבים.

רות רזניק: כל העשייה הזאת בוצעה בידי מתנדבות ומתנדבים בלבד.

רות רזניק: לאחר מכן עמדנו וביקשנו מראש העיר, ובסופו של דבר זכינו לקבל מרכז שמשמש אותנו כמרכז בריאות עירוני שהוא גן ילדים, ולשם מתנקזת הפעילות המרכזית שלנו.

רות רזניק: זה מאפשר לנו לעשות ימי עיון לגננות ולסייעות שלוקחות את המידע הלאה ומפיצות את זה בגנים; זה מאפשר לנו להכין ימי עיון בנושאי בריאות לשוטרים ולכבאים, לגופים שבכלל לא חשבנו אי פעם שנגיע אליהם – הם פונים אלינו.

רות רזניק: הרצליה הייתה העיר הראשונה שדאגה לאכיפת החוק למניעת עישון והחליטה לאפשר גם קורסים חינם לעובדי העירייה, ואני מאוד גאה להגיד שכמה מעובדי העירייה הבכירים אכן הפסיקו לעשן כתוצאה מזה.

רות רזניק: אנחנו מאמינים שצריך לשלב את מרב התושבים בעשייה, ולכן עשינו ימי בריאות; אנחנו עושים הרצאות לציבור הרחב, חינם; יוגה, טאי-צ'י וכל מיני תוכניות טאי-צ'י שעשינו לציבור הועתקו למתכונת בתי הספר.

רות רזניק: חברי עדי יכול להוסיף עוד כהנה וכהנה, ואני אתן לך - -

חיים כץ: לא תיתני, גברת.

עדי חמו: רק משפט אחד.

חיים כץ: לא, לא.

חיים כץ: סלח לי.

חיים כץ: אנחנו חרגנו ממנהגנו, פה אף אחד לא מחלק זכות דיבור.

חיים כץ: זוכת פרס ישראל, בלי שתבקש, קיבלה רשות דיבור.

חיים כץ: יש פה סדר יום, ישיבות.

חיים כץ: בשביל להיות בריא אתה צריך לעמוד בלוחות זמנים, ואז אף אחד לא מחכה לך, ואתה לא מתעצבן.

חיים כץ: הכול יבוא על מקומו בשלום.

חיים כץ: סיימת, גברתי?

רות רזניק: לא.

חיים כץ: אז ממש בקיצור, כי אנחנו בעוד 12 דקות צריכים לסיים, ומנכ"ל משרד הבריאות צריך להראות את המצגת שלו וצריך לסכם.

חיים כץ: חברת הכנסת רחל אדטו אמרה שהיא לא רוצה לדבר.

רות רזניק: אני רק רוצה להגיד במשפט אחד:

רות רזניק: אחד ההישגים הגדולים ביותר – הייתי קוראת לזה, גולת הכותרת של העשייה שלנו – הייתה הקמת מרכז בריאות לנוער.

רות רזניק: שם כל בני הנוער, תושבי הרצלייה, יכולים לקבל ייעוץ ומידע, ואני ממליצה לכל גוף לעשות את זה.

רות רזניק: עשינו את זה בשיתוף עם קופת חולים לאומית, וכל בני הנוער נעזרים בזה.

רות רזניק: את כל המידע אנחנו מפיצים בבתי ספר, וזאת הצלחה מסחררת שקל מאוד לאמץ.

רות רזניק: כמובן, ההורים לא חייבים לדעת על השתתפות בני הנוער במרכז הזה.

רות רזניק: הם הולכים למרכז הבריאות, נפגשים עם רופאה שהיא מומחית לבריאות של מתבגרים ועומדים לרשותם גם דיאטטיקנים, גם פסיכיאטרים, גם פסיכולוגים ומקבלים עזרה מתמשכת.

חיים כץ: תודה רבה.

חיים כץ: חברת הכנסת רחל אדטו.

רחל אדטו: תודה רבה, אדוני היושב ראש.

חיים כץ: ראוי לציין שישבת היום בשקט.

רחל אדטו: לא היו לי שום הערות ביניים כי הכול מתנהל כל כך טוב, כל הנושא הזה.

רחל אדטו: אני עם מילכה דונחין בנושא של ערים בריאות מההתחלה, והקפיצה היום לשבת כאן זה רק נחת, איך שומעים שעוד עיר ועוד עיר ועוד עיר, זה ממש מרחיב את הלב.

חיים כץ: אני לא שמעתי כמה ערים הצטרפו.

רחל אדטו: יש, ודאי שיש.

חיים כץ: לא שמעתי.

חיים כץ: התחייבו שיגידו לי את המספר, וכל אחד דחה את זה לדובר הבא.

חיים כץ: שאלת המפתח היא בכלל מי אחראי על בריאות התושבים – האם על בריאות התושבים אחראיות הקופות, אחראי משרד הבריאות?

חיים כץ: למה בכלל ראשי ערים צריכים להיות אחראים על בריאות התושבים?

קריאה: כי זורקים עלינו את כל התיקים, אז גם את זה.

קריאה: זאת שאלה היפותטית, ואני תכף גם אענה עליה.

קריאה: יש עליהם כל כך הרבה מטלות אחרות במסגרת האחריויות הישירות של השלטון המקומי ושל ראשי הערים והמועצות, למה הם צריכים לקחת את הנטל גם של בריאות, ולהגיד לתושבים, אל תהיו שמנים, תפסיקו לעשן, תאכלו אוכל בריא וכדומה.

קריאה: התשובה היא שבעיקרון זאת באמת לא אחריות ישירה של ראש עיר.

קריאה: מאידך אחד הדברים שעושה את איכות החיים הישירה ואת שביעות הרצון של התושבים זה הנושא הזה של עיר בריאה.

קריאה: אין בכלל ספק שערים שעשו להם מסלולי אופניים ופארקים ופעילות לטובת הגוף והנפש של תושביה – בוודאי זה מעלה את איכות החיים בעיר, וזה גורם משיכה לאנשים להגיע לשם.

קריאה: עיר שיש לה הרבה מתקני ספורט היא בוודאי עיר שאטרקטיבי לבוא אליה לזוגות צעירים ולילדים וכדומה.

קריאה: לכן בין היתר זה חלק מנשיאת הנטל והאחריות של העירייה לגבי איכות החיים.

קריאה: רות רזניק הזכירה את הנושא של טאי-צ'י – הייתי בסין ובטוקיו, ואתה רואה בפארקים שלמים אנשים באמצע היום עושים טאי-צ'י.

קריאה: אתה רואה אנשים בערים שלמות במזרח רחוק שבתפיסת עולמן עומדים באמצע היום ועושים טאי-צ'י.

קריאה: זאת אומרת הנושא של איכות חיים זה חלק בלתי נפרד מהעיר.

קריאה: לכן לא נותר לי, כי אם כמובן להצטרף להמלצות שתכף תביא אותן.

קריאה: מאידך הנושא הזה של האחריות התקציבית שהוא חלק מהנושא, צריכה להתחלק; היא לא יכולה ליפול כולה על העיר עצמה, אלא בהחלט צריך להיות הקשר בין משרד הבריאות, בין הקופות ובין השלטון המקומי גם לגבי הנושאים שהם נושאים שבתפר, שהם בריאות התושבים.

חיים כץ: אוקיי.

חיים כץ: ביקשו ממני בקשה מיוחדת – מאיר כהן, ראש עיריית דימונה, בקצרה.

רחל אדטו: בתור אחד שעשה כל כך הרבה לבריאות העיר שלו.

חיים כץ: הוא בא מרחוק, מדימונה, עד פה.

מאיר כהן: תודה, אדוני היושב ראש ומנכ"ל המשרד.

מאיר כהן: חשבתי שמן הראוי להזכיר כמה דברים.

מאיר כהן: יכול מאוד להיות שאני מתפרץ לדלת פתוחה של המנכ"ל, אבל חשבתי שאם אנחנו מדברים על צמצום פערים אנחנו צריכים לדבר על דברים הרבה יותר בסיסיים מאשר התוכנית של עיר בריאה, שהיא חשובה, או התוכנית שאנחנו עושים עם מכבי שהיא חשובה מאוד.

מאיר כהן: אדוני היושב ראש, להווי ידוע לכולנו שהיום במצפה רמון אין מענה בלילה ובכביש הערבה אין מענה בלילה; ומי שמקבל התקף לב ברוב המקומות בפריפריה נתון לחסדי שמים.

מאיר כהן: אז אני כל כך מקנא בצרות של העשירים שזה פשוט עושה לי טוב.

מאיר כהן: הדבר השני – האם אנחנו משוכנעים, אדוני היושב ראש, שחלוקה על-פי קפיטציה זאת החלוקה הנכונה; האם אנחנו משוכנעים שקופת חולים מקבלת כסף שמיועד לנגב, ויש רגולטור שהכסף יהיה רק לנגב?

מאיר כהן: האם אנחנו משוכנעים שמוטת השליטה בבית חולים סורוקה בבאר-שבע שכבר הגיעה ליותר מאלף מיטות, זה הדבר הנכון?

מאיר כהן: האם אנחנו משוכנעים שלפני שאנחנו מדברים על עיר בריאה ועל ראשי ערים שהפסיקו לעשן, אנחנו צריכים לדבר על מחלקת שיקום שלא נמצאת בדרום?

מאיר כהן: אלה הדברים שהם בליבת העניין.

מאיר כהן: אם נשמע התייחסות של אדוני המנכ"ל בעניין, נבוא על סיפוקנו.

מאיר כהן: תודה רבה.

חיים כץ: תודה רבה.

חיים כץ: האם אנחנו שומעים?

חיים כץ: האם אנחנו חושבים?

חיים כץ: אדוני המנכ"ל.

רוני גמזו: אני אתן התייחסות לכול, גם לדברים החשובים שמאיר העלה.

רוני גמזו: מה שנאמר כאן – לקדם בריאות אי אפשר רק מתוך המשרד בירושלים.

רוני גמזו: צריך לשלב כוחות בין משרד הבריאות, קופות החולים והרשויות המקומיות.

רוני גמזו: למה הרשויות המקומיות?

רוני גמזו: לא מכיוון שבחוק הן מחויבות, אלא מכיוון שזה יותר אפקטיבי.

רוני גמזו: ברגע שאתה יוצר שיתוף פעולה עם הרשות שנמצאת בשטח אתה יותר אפקטיבי, ואנחנו יודעים שבכל העולם זה כך.

רוני גמזו: אנחנו צריכים למצוא את הדרך לעשות את זה, כי כולם רבים על משאבים, וצריך למצוא את האיזונים הנכונים.

רוני גמזו: אז קודם כול צריכה להיות אמירה ברורה של המשרד.

רוני גמזו: אמירה של המשרד בשנתיים האחרונות בהנהגתו של סגן השר ליצמן היא ברורה מאוד: יש עמוד אש ברור של צמצום אי השוויון בבריאות.

רוני גמזו: גם בתשתיות המוגבלות שלנו במשרד אנחנו כל הזמן שמים את זה לנגד עינינו.

רוני גמזו: זה מורכב מאוד, זה עובר דרך צמצום פערים לנגישות, להגדיל את השירותים בכל הארץ, במיוחד בפריפריה, בעיות של הבדלי תרבויות, נגישות בגלל בעיות של שפה והבדלי תרבות, פיזור כוח אדם יותר טוב במערכות השונות – ואנחנו עובדים על זה כל הזמן.

רוני גמזו: עדיין לא מרוצים.

רוני גמזו: הגדלת התשתיות הפיזיות – אני אגע במה שמאיר תיאר כאן גם בנושא של המיון וגם בנושא של בית חולים נוסף בנגב, גם בנושא של מחלקת שיקום בדרום.

רוני גמזו: תמרוץ קופות החולים וצמצום אי השוויון בבריאות, שמנו על זה כסף ברור, עם יעדים ברורים, עם מבחני תמיכה ברורים בנושא הזה, ואנחנו מתחילים לגבש יותר מידע בנושא כי חלק מההתערבויות מחייבות מידע וגם לדעת עד כמה הן אפקטיביות.

רוני גמזו: אז איך אנחנו משתפים פעולה עם הרשויות המקומיות?

רוני גמזו: אמר כאן בני – זה לא רק קידום בריאות וחינוך – גם בריאות סביבה וגם נושאים של בריאות אם וילד, טיפות החלב וגם שירותי בריאות התלמיד, גם דברים שקשורים בעסקים.

רוני גמזו: אנחנו כל הזמן צריכים להקדיש הרבה מאוד עסקים כדי לוודא שהעסקים פועלים באופן בריאותי ולהיות מאוד נוקשה בפיקוח.

רוני גמזו: לעיתים זה נגד המדיניות של הרשויות המקומיות שרוצות כמה שיותר לפתח את העסקים, ואנחנו כאן נמצאים איתן באיזושהי דרך של איזון.

רוני גמזו: אני רוצה לציין לגבי מה שבני אמר בעניין מחזור מי שופכין.

רוני גמזו: מדינת ישראל היא במקום ראשון בעולם, בפער ענק ממקום שני בעולם במחזור מי שופכין.

רוני גמזו: אנחנו עושים את זה הכי הרבה בכמויות גדולות מאוד.

רוני גמזו: המומחים שלנו הם מומחים עולמיים, ואין מדינה שמתקרבת אלינו בכלל.

רוני גמזו: אני למדתי את הנושא, והמת"שים שמספקים גם מים שניוניים ושלישוניים עובדים ומתקדמים.

חיים כץ: - - - הוא שואל, בגלל השכנים או בגלל - - -

חיים כץ: בגלל שלנו יש מיקוד בנושא.

חיים כץ: הרשויות המקומיות מובילות, והן רוצות מת"שים מקומיים שלהם, קומפקטיים עירוניים.

חיים כץ: זה שלב נוסף שאנחנו בוחנים ונגלה גמישות כי אנחנו חושבים שזה חשוב.

חיים כץ: צריך להבדיל את המושג "עיר פעילה ובריאה" מ"רשת ערים בריאות".

חיים כץ: רשת ערים בריאות שמילכה מובילה – אני מיד אראה את הערים החברות ברשת.

חיים כץ: עיר פעילה ובריאה זה מושג חדש שהכנסנו לתוכנית הלאומית שהצלחנו להעביר בממשלה לפני כחודשיים.

חיים כץ: אז באנו ושמנו כסף ואמרנו, בואו ניקח עשרה יישובים, ניקח פיילוט, ונשים בתוכם מקדמי בריאות.

חיים כץ: אנחנו מאוד מאמינים במקצוע הזה "מקדם בריאות".

חיים כץ: אנחנו לא נאהב שהרשות המקומית תיקח איזשהו מישהו ממונה על התרבות, ונגיד לו, אוקיי, נוסף על תפקידך אתה גם מקדם בריאות – זה לא יתקבל על ידינו.

חיים כץ: בבקרה שאנחנו נעשה אנחנו נראה דברים שכאלה, ונפסיק את התמיכה.

חיים כץ: אנחנו רוצים אדם שהוא באמת מקדם בריאות.

חיים כץ: נכון שזה היום מקצוע שאיננו מוגדר, אנחנו שוקלים כרגע להגדיר אותו, אבל אנחנו רוצים אדם שכל תפקידו יהיה לקדם את הנושאים הללו של השמנה, של פעילות גופנית, של תכנון העיר.

חיים כץ: היום אנחנו יודעים שכמו שאתה מתכנן את העיר ככה התושבים שלך יהיו בריאים או שמנים.

חיים כץ: אם אתה מתכנן את העיר כך שלכל מקום הם ייסעו באוטו, והם לא יילכו מרחק רגלי כדי לעשות קניות, אין שבילים, שבילי אופניים – הדרך שבה העיר בנויה, גם בנושא מדרגות, גם בנושא של מדרגות נעות.

חיים כץ: אנחנו רואים גם היום לעיתים גם בקניונים – הכול מדרגות נעות, אתה לא מוצא את גרם המדרגות אם אתה רוצה לעלות במדרגות.

חיים כץ: זה עניין של תכנון שאנחנו מנסים לדחוף לתוך התהליך הזה.

חיים כץ: הממונה על זה צריך להיות מקדם הבריאות.

חיים כץ: הוא צריך לחשוב מהתכנון הפרוגרמטי של הבניין עד פעילות ספורטיבית בתוך העיר.

חיים כץ: הכול צריך להיות מתוכנן.

חיים כץ: זה הכיוון שלנו.

חיים כץ: רשת ערים בריאות זה משהו שכבר נמצא יחד איתנו כ-20 שנה.

חיים כץ: הוא מאגד מועצות, ונמצאים בו כיום 55 רשויות.

חיים כץ: לצערי, לא כולן פעילות.

חיים כץ: פה אני צריך את מרכז השלטון המקומי, כמובן, כולנו בשילוב – כדי לקחת את 20 הפעילות פחות ולהגיד להן, קדימה – עם כל הקשיים שלכן תהיו יותר פעילות בתוך הרשת; ולצרף יותר ערים "סנוביות", הייתי אומר, שאומרות, לא, אנחנו יודעות לעשות הכול לבד, והן לא תמיד עושים את זה היטב או מאוזן בעיר.

חיים כץ: זה מתבצע, אבל במקומות או בשכונות החזקות יותר בעיר.

חיים כץ: במצגת אתם רואים את הערים שנמצאות ב"רשת ערים בריאות" - -

חיים כץ: מי מהן לא פעילות?

רוני גמזו: אלה הפעילות.

רוני גמזו: יש לנו רשימה של עוד 20 לא פעילות.

חיים כץ: כמה הצטרפו בשנתיים האחרונות?

מילכה דונחין: היו לנו שש רשויות.

חיים כץ: וכמה עברו מפעילוֹת ללא פעילוֹת?

מילכה דונחין: זה לא קרה.

מילכה דונחין: ההפך כן קרה.

חיים כץ: זאת אומרת, מתי הפסיקו 20 הלא פעילות - -

רוני גמזו: זה היסטורי.

מילכה דונחין: זה היסטורי, ואני פונה לראשי ערים כל שנה ושואלת אותם אם הם רוצים לצאת מהרשימה, ואלה שנשארו ברשימה זה כאלה שאומרים, אל תוציאו אותנו מהרשימה.

מילכה דונחין: יש כאלה שגם יצאו מהרשימה.

חיים כץ: "אל תוציאו" מכיוון שיש מאצ'ינג?

רוני גמזו: זה לא פופולרי לצאת.

רוני גמזו: שימו לב שערים גדולות במדינת ישראל, בלי להגיד שמות - רבות לא נמצאות כאן, ויש מקום לצירוף שלהן.

רוני גמזו: למשל, רמת גן לא כאן- -

רחל אדטו: מבשרת ציון גם אמורה להיות.

רוני גמזו: אני לא רוצה להיכנס עיר-עיר, אבל יש לנו צורך להתחיל להכניס אותן.

רוני גמזו: זאת אמירה.

רוני גמזו: האמירה של בני ושל השלטון המקומי צריכה להיות שזה חלק מהתפקיד שלהם.

רוני גמזו: אנחנו נעשה אותו יחד עם משרד הבריאות.

רוני גמזו: משרד הבריאות לא מטיל עליכם ואומר, אנחנו בחוץ, אבל זה חלק מהתפקיד של הרשות המקומית.

רוני גמזו: אי אפשר להצליח בלי זה.

רוני גמזו: מגמת ההשמנה היא מגמה שאנחנו רואים אותה מתרחשת גם בגלל המדיניות של איך שאתה בונה עיר, איך אתה מפרסם שלטי חוצות, איפה אתה שם את השלטים שלך, כמה זה קרוב לבתי ספר, מה מוכרים בבתי הספר, כמה אתה ממלא את חוזר מנכ"ל משרד החינוך שאומר, לא למכור מזון לא בריא בתוך בתי הספר; כמה אתה שם פקחי עישון, כמה אתה מתייחס למכתב שאני כותב לראש העיר ואומר לו שבבר הזה כל הזמן מעשנים.

רוני גמזו: כמה אתה מתייחס לזה?

רוני גמזו: היום אתה יכול לעשות מזה קצת קופה גם, אבל גם כשאפשר לעשות קופה לא תמיד זה נמצא באג'נדה של ראשי הרשויות המקומיות כי הוא אומר – אם אני אהיה ביד קשה מול אותם עסקים אז הוא יבנה את העסק שלו בעיר שהיד שלה יותר קלה.

רוני גמזו: אלה התשובות שאני מקבל.

רוני גמזו: אז זה חייב להיות החלטה מנהיגותית של ראש העיר.

רוני גמזו: תראו מה קרה בניו-יורק, מה בלומברג עשה בניו-יורק.

רוני גמזו: היום שיעור המעשנים בניו-יורק הוא בין הנמוכים בעולם ובטח בארצות-הברית.

מאיר כהן: יש פארקים פתוחים שאסור לעשן בהם.

רוני גמזו: נכון.

רוני גמזו: אנחנו נותנים לכם רוח גבית.

רוני גמזו: בחקיקה האחרונה של משרד הבריאות בנושא הזה – החוק יגיע לוועדה הזאת, אני מניח, תוך חודשיים, ויעבור ועדת שרים בחודש הקרוב - -

חיים כץ: באיזה יום?

רוני גמזו: אתה תחליט מתי זה יגיע.

רוני גמזו: אבל כבר ראש הממשלה שהוא שר הבריאות חתם על צו שמרחיב את האזורים שאסורים לעישון – מרחיב אותם לרציפי רכבת, לתחנות אוטובוס ולכל מיני מקומות שכאלה.

רוני גמזו: אנחנו גם מרחיבים גם לבתי ספר.

רוני גמזו: מה אומר לי מנהל בית ספר?

רוני גמזו: אתה תרחיב את זה לבתי ספר, אבל מה יקרה, מי יאכוף את זה?

רוני גמזו: האם הפקחים של הרשות המקומית יגיעו אליי?

רחל אדטו: איפה כל הכסף הזה עובר לאוצר או לעירייה?

רוני גמזו: לעיריות.

חיים כץ: סיימת.

רוני גמזו: אני אעשה את זה מהר.

רוני גמזו: שירותי בריאות השן, ואנחנו מקדמים את זה יותר ויותר.

רוני גמזו: זה תשובה למאיר לגבי המוקדים.

רוני גמזו: אנחנו שמנו על זה כסף.

רוני גמזו: אנחנו היום כבר נמצאים בהתקדמות עם מספר מקומות שכבר סוגרים איתנו.

רוני גמזו: יש איזשהו תהליך.

רוני גמזו: נכון שכולם שמים כתף.

רוני גמזו: בירוחם יש התקדמות, במצפה רמון יש התקדמות, ואנחנו נמצאים כרגע במכרזים שעומדים לצאת בחודשיים הקרובים.

רוני גמזו: הייתה פגישה לפני שבוע, והנושא נמצא בקידום.

רוני גמזו: זאת תשובה למאיר.

רוני גמזו: גם מידע אנחנו מקדמים.

רוני גמזו: נושא בריאות התלמיד – אמר כאן נכון בני שהאחות בבית הספר צריכה לעשות יותר מאשר רק לחסן או לבדוק שמיעה וראייה.

רוני גמזו: ואכן זאת ההכתבה שלנו.

רוני גמזו: ההנחיה החדשה שלנו שיצאה במכרז, שלצערי בוטל מסיבות אחרות - -

קריאה: אבל אין אחיות.

רוני גמזו: רגע, רגע.

חיים כץ: טוב שאתם אומרים לו, הוא לא יודע כלום.

רוני גמזו: ה"אין אחיות" לא מדויק.

רוני גמזו: המצב כרגע הוא שבשני המחוזות שהמשרד לקח לעצמו – דרום ואשקלון – כמות האחיות הולכת להיות מוכפלת.

רוני גמזו: קיבלנו כ-70 תקנים לעומת כ-40 אחיות שהיו עד כה שם; כמות הגיוסים שלנו עם התמריצים שהוצאנו – באשקלון אנחנו הולכים להעלות כבר עכשיו את מספר האחיות שהיו בעבר.

רוני גמזו: אנחנו מצליחים לגייס אחיות גם במקומות הללו; טיפות החלב בדרום שכל הזמן היינו בהן בחוסר, היום אנחנו בתקנים מלאים בהן.

רוני גמזו: זה נכון שכל הזמן אמרנו שאין אחיות, אבל כשעשינו תוכנית תמריצים טובה אנחנו מצליחים לגייס, מצליחים למצוא אחיות.

רוני גמזו: חלקן עוברות מתחום הבריאות הכללית לתחום בריאות הציבור.

רוני גמזו: אנחנו מקווים שבמכרז שייצא או בדרך אחרת שהנושא של בריאות התלמיד ינוהל בעתיד, ביתר המחוזות כמות האחיות תמשיך לגדול.

רוני גמזו: אגב, ביתר המקומות אין עניין של מספר אחיות, לא צריכה להיות בעיה של נגישות לאחיות.

רוני גמזו: בצפון יש מספיק אחיות.

רוני גמזו: אנחנו בהחלט שמנו שם גם נושאים של קידום וחינוך לבריאות, לא רק חיסונים.

רוני גמזו: אתגרים: עוד רשויות לרשת ערים בריאות.

רוני גמזו: צריכה לצאת מכאן קריאה גם ממרכז השלטון המקומי וגם מהוועדה להרחיב את בריאות השן.

רוני גמזו: עדיין בבריאות השן מתוך 150 יש לנו עוד כמה רשויות שלא נותנות את בריאות השן.

רוני גמזו: אנחנו נותנים כסף מצ'ינג על-פי החוק - -

בני כשריאל: מה הסיבה?

רוני גמזו: המכרז נסגר כבר בנושא הזה.

רוני גמזו: צריך להכניס עוד כמה רשויות.

רוני גמזו: אנחנו יודעים, אלה רשויות חלשות.

רות דיין מדר: למרות שהן מקבלות מאה אחוז מימון.

בני כשריאל: שאלתי אותו מה הסיבה, כי אני יודע שזה מצ'ינג.

רוני גמזו: בעיות תקציביות שלהן.

רוני גמזו: מינוי אחראי בריאות בכל רשות מקומית: לדעתנו, רשויות חזקות לא צריכות לחכות למשרד הבריאות, הן צריכות להשיג מקדם בריאות.

רוני גמזו: זה ייתן הרבה יותר תמורה לרשות המקומית.

רוני גמזו: אנחנו שמנו פיילוט, אנחנו נתמיד בזה.

רוני גמזו: אני לא איעצר ב-10.

רוני גמזו: אבל ה-10 הזה זה עד סוף 2012.

רוני גמזו: אנחנו מאמינים במקצוע הזה, ואנחנו מאמינים בשינוי שזה ייצור.

רוני גמזו: אפילו רשויות גדולות – אנחנו חושבים שצריכים להקים מחלקות בריאות שאחת עוסקת בקידום פעילות, אחת עוסקת בתכנון, אחת עוסקת בהוראה בבתי הספר, אחת עוסקת בנושא הסייעות בתוך בתי הספר.

רוני גמזו: אנחנו נמצאים עכשיו מול הרחבה של הסייעות, חוק חינוך חינם מתרחב לגיל 3.

רוני גמזו: זה דורש מאתנו יותר משאבים.

רוני גמזו: לסיכום – אנחנו בדרך של שיתוף פעולה, אנחנו צריכים להמשיך אותו ולהיות מאוד נחושים מכל הכיוונים.

רוני גמזו: תודה לכולם.

חיים כץ: המרכז לשלטון מקומי בא די מוכן, הוא אפילו רשם לי את הצעת ההחלטה.

חיים כץ: הוא אמר לי, אנחנו רושמים לך את סדר הדוברים, מה כל אחד יגיד.

חיים כץ: רשמו בדיוק - -

גבי בר זכאי: אבל אתה מחליט בסוף.

חיים כץ: בסדר.

חיים כץ: רק בשביל הפוזה שיניתי קצת את הסדר, אבל הבאתי מכל אחד את הפתק שהוא אומר.

חיים כץ: גם בהצעת ההחלטה שינינו קצת.

חיים כץ: ועדת העבודה, הרווחה והבריאות מברכת את המרכז לשלטון מקומי ואת נציגי הרשויות המקומיות על העלאת נושא צמצום הפערים בבריאות בדיון הוועדה ומוקירה את השלטון המקומי על פעילותו בנושא חשוב זה.

חיים כץ: את סעיף 2 שלכם מחקתי וכתבתי משהו אחר.

חיים כץ: אני מקווה שלא תכעסו: חובת הרשויות להשתתף ב-30% מן התקציב ליצירת מקדמי בריאות קהילתיים יוצרת אפליה קשה בין רשויות חלשות לחזקות.

חיים כץ: הוועדה קוראת לממשלה לקבוע חובת השתתפות תקציבית מדורגת על מנת להבטיח שגם רשויות חלשות יהיו שותפות למפעלים אלה.

מאיר כהן: טוב מאוד ששינית.

חיים כץ: טוב ששיניתי?

גבי בר זכאי: רק זה לא היה 30%, זה 50%.

חיים כץ: "חובת הרשויות להשתתף ב-50%".

חיים כץ: הממשלה תעשה את המצ'ינג.

חיים כץ: הפכנו את 3 ו-4 אצלכם: הוועדה קוראת להקמת ועדות בריאות ברשויות המקומיות אשר תיקחנה על עצמן גם לעסוק בצמצום פערים בבריאות הוועדה קוראת למשרד הבריאות ולמרכז לשלטון מקומי להרחיב את רשת ערים בריאות על ידי מתן תמריצים והוספת תקנים של מתאמי בריאות ברשויות המקומיות.

חיים כץ: ניפגש בעוד שנה.

חיים כץ: תודה רבה, הישיבה נעולה.